Sapporo

Ti  ket ti maikalima akadakkelan a siudad ti Hapon babaen ti populasion, ken ti kadakkelan a siudad iti akin-amianan nga isla ti Hapon iti Hokkaido. Daytoy ti kapitolio a siudad ti Prepektura ti Hokkaido ken Subprepektura ti Ishikari. Daytoy ket maysa nga indesignado ti ordinansia a siudad. Mabirukan iti abagatan akinlaud a parte ti Hokkaido, mabirukan ti Sapporo iti kaunegan ti agsukog iti trianggulo a sedimento ti Karayan Toyohira, ti maysa a tributario a waig iti Karayan Ishikari.

Kas met iti kaaduan iti Hokkaido, ti ayan ti Sapporo ket pataengan idi dagiti indihenio a tattao nga Ainu. Umad-adun a matataengan ti Sapporo manipud kadagiti imigrante a Hapon iti naladaw a maika-19 a siglo. Nangsangaili ti Sapporo iti Olimpiada ti Panaglalam-ek iti 1972, ti immuna nga Olimpiada a natengngel iti Asia, ken ti Sapporo Dome kadagiti tallo a panagay-ayat iti las-ud ti 2002 FIFA World Cup.

Ti tinawen a Piesta ti Niebe ti Sapporo ket mangawis kadagiti ad-adu 2 a riwriw a turista mapud iti ballasiw-taaw. Ti siudad ketsrbian babaen ti Eropuerto ti Baro a Chitose iti kaasitgan ti Chitose, ken ayan ti Unibersidad ti Hokkaido.

 Dagiti nagibasaran 

 Dagiti akinruar a silpo 

 Opisial a Website


Kategoria:Dagiti siudad ti Hokkaido
Kategoria:Dagiti siudad a naidesignado babaen ti ordinansia ti gobierno ti Hapon